因為唔嗜辣，所以除咗個麻辣雞球，其餘5款都有試，個人鍾意薯仔班戟配三文魚子、印式洋蔥炒磨菇同炸軟殼蟹天婦羅。初時諗薯仔班戟會係點呢，哩到唔見有薯仔，一啖咬落去，幾正喎，原因係加咗薯仔哩做個班戟皮，好有薯仔味，再夾住大大粒三文魚子同酸忌廉一齊食，正呀；而印式洋蔥炒磨菇，簡簡單單只有洋蔥同磨菇，好食在於複雜嘅印度香料味；炸軟殼蟹天婦羅，唔算做得特別好，只係鍾意食軟殼蟹咁簡單，有時食到自己鍾意食嘅嘢，就覺得係至好嘅嘢！